นุ่น-กรีน-ปีเตอร์-ก๊อต เวิร์กช็อปด้วยกันครั้งแรก ก่อนเปิดกล้อง กระเช้าสีดา
หลังจากฟิตติ้งเปิดตัวกันไปอย่างปังๆ จนมีคลื่นกระแสเรียกร้องจากแฟนละครว่าอยากดูละครน้ำดี กระเช้าสีดา แล้ว ล่าสุด 4 นักแสดงนำ นุ่น-วรนุช ภิรมย์ภักดี กรีน-อัษฎาพร สิริวัฒน์ธนกุล ปีเตอร์ คอร์ป ไดเรนดัล และ ก๊อต-จิรายุ ตันตระกูล ได้นัดรวมตัวกันมาเวิร์กช็อปก่อนลงสนามจริง เพื่อละลายพฤติกรรม และปรับคาแรกเตอร์การแสดงกับผู้กำกับสายดราม่าตัวพ่อโอ๋-คฑาเทพ ไทยวานิชและแอ็กติ้งโค้ชชื่อดังครูอูโน่-กรินทร์ ใบไพศาลจากสถาบัน Bews Act Things เพื่อเพิ่มอรรถรสความสนุกและความแซ่บของละครเรื่องนี้ ซึ่งบรรยากาศภายในคลาส ทั้ง นุ่น - กรีน - ปีเตอร์ - ก๊อต พอตั้งสมาธิได้ ตัวเทพก็พ่นไฟใส่เต็มทั้งลีลาการ แอ็กติ้ง และพลังอินเนอร์ทางการแสดงจัดเต็มสุดๆสำหรับเรื่องราวของบทประพันธ์ชั้นครู กระเช้าสีดาละครดราม่าขยี้หัวใจ ละครดังในอดีต จากปลายปากกาของนักเขียนศิลปินแห่งชาติ กฤษณา อโศกสิน กลับมารีเมกใหม่อีกครั้ง และบทแซ่บๆ ตามแบบฉบับยี่ห้อ เช้นจ์2561 ที่การันตีได้เลยว่าแซ่บเว่อร์เช่นเคยในยุค New Normal ปรับเนื้อเรื่องให้ทันสมัยยิ่งขึ้น ซึ่งความหมาย ของ กระเช้าสีดา เป็นชื่อของต้นไม้กาฝากชนิดหนึ่ง เป็นต้นไม้พันธุ์เล็กที่มันจะดำรงชีวิตด้วยการเกาะและดูดอาหารจากต้นไม้ใหญ่ จนวันหนึ่งต้นไม้ใหญ่ก็อาจจะตายเหลือแต่ซาก เหมือนชีวิตรักที่มีบางคนเป็นส่วนเกินเข้ามาเกาะกิน งานนี้ต้องตามลุ้นเส้นทางความรักของเรื่องนี้ทางออกจะเป็นเช่นไร แล้วใครจะพบบทสรุป ชีวิตไร้ค่าเหมือนต้นกระเช้าสีดาที่ไม่มีราคา เร็วๆ นี้ทางช่อง ONE31
ได้นัดรวมตัวกันมาเวิร์กช็อปก่อนลงสนามจริง เพื่อละลายพฤติกรรม และปรับคาแรกเตอร์การแสดงกับผู้กำกับสายดราม่าตัวพ่อ โอ๋-คฑาเทพ ไทยวานิช และแอ็กติ้งโค้ชชื่อดัง ครูอูโน่-กรินทร์ ใบไพศาล
กระเช้าสีดา,นิยาย,นุ่น วรนุช,ก๊อต จิรายุ,กรีน อัษฎาพร,ปีเตอร์ คอร์ป ไดเรนดัล,ละคร